EkBass/fiwiki-20250220-pages-articles huggingface dataset:
Brian Span

Brian Span (s. 23. helmikuuta 1992 Somers, New York) on yhdysvaltalainen jalkapalloilija, pelipaikaltaan oikea laituri. Hän edustaa kaudella 2015 Veikkausliigan IFK Mariehamnia.Brian Span Transfermarkt-sivustolla Span edusti kotimaassaan Yhdysvalloissa Reading UnitediaBrian Span Soccerway- sivustolla ja Virginian yliopiston joukkuetta Virginia Cavaliersia ennen kuin siirtyi Ruotsin pääsarjan Djurgårdeniin tammikuussa 2012. Hän pelasi seurassa ensimmäisellä kaudellaan yhdeksän ja seuraavalla viisi sarjaottelua. Kauden 2013 jälkeen Span palasi Yhdysvaltoihin FC Dallasiin. Kaudella 2014 Span ei mahtunut pelaamaan Dallasin Major League Soccer -joukkueessa, vaan pelasi kauden aikana seuran reservijoukkueessa ja lainalla USL Pro -sarjan Orlando Cityssä. Helmikuussa 2015 hän teki sopimuksen Veikkausliiga-seura IFK Mariehamnin kanssa. == Lähteet == == Aiheesta muualla == Luokka:Yhdysvaltalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1992 syntyneet Luokka:Elävät henkilöt
Ousman Jallow

Ousman Jallow (s. 21. lokakuuta 1988 Banjul) on gambialainen jalkapalloilija, pelipaikaltaan hyökkääjä.Ousman Jallow National Football Teams -sivustolla Hän edustaa Veikkausliigassa pelaavaa Helsingin Jalkapalloklubia. Jallow aloitti pääsarjauransa gambialaisessa Wallidanissa. Kaudeksi 2005–2006 Jallow siirtyi arabiemiirikuntalaiseen Al Ainiin, jossa hän ensimmäisellä kaudellaan teki 15 pääsarjaottelussa 11 maalia. Kauden 2006–2007 Jallow pelasi lainalla marokkolaisessa Raja Casablancassa tehden Botolassa 11 maalia 19 ottelussa. Kaudella 2007–2008 Jallow teki Al Ainille 11 maalia 20 pääsarjaottelussa. Kaudeksi 2008–2009 hän siirtyi Tanskan Superliigan Brøndbyyn, jossa hän teki kolmen kauden aikana 14 liigamaalia 70 ottelussa. Kesällä 2011 Jallow siirtyi Turkin toiseksi korkeimmalla sarjatasolla pelaavaan Çaykur Rizesporiin, jossa hän kahden kauden aikana onnistui maalinteossa 19 kertaa 45 ottelussa. Tämän jälkeen Jallow oli ilman seuraa puolentoista vuoden ajan. Helmikuussa 2015 hän teki sopimuksen Veikkausliiga-seura HJK:n kanssa.HJK sopimukseen Ousman Jallow'n kanssa. HJK.fi 27.2.2015. Gambian maajoukkueessa Jallow teki ensiesiintymisensä vuonna 2007. == Lähteet == Luokka:Gambialaiset jalkapalloilijat Luokka:Jalkapallon Suomen mestarit Luokka:Vuonna 1988 syntyneet Luokka:Elävät henkilöt
Ecdeiocoleaceae

Ecdeiocoleaceae on pieni australialainen kasviheimo koppisiemenisten Poales- lahkossa. Heimon lähisukulaisia ovat heinäkasvit (Poaceae).Stevens 2001–, Viitattu 27.2.2015. == Tuntomerkit == Heimon kasveissa oleva piidioksidi on hiekkana, ei suurina kappaleina kuten yleensä. Korren ilmaraot sijaitsevat uurteiden pohjalla. Lehdet ovat surkastuneita, tupellisia; tupen yläreunassa on korvakemaiset muodostumat. Korsi on haarova. Kukinto koostuu tähkylämäisistä kukkaryhmistä. Kukat ovat vastakohtaisia ja yksineuvoisia. Kehälehtiä on kaksi tai neljä, ja hedekukassa on neljä hedettä. Hedelmä on joskus selkäluomainen kota. == Levinneisyys == Ecdeiocoleaceae-heimon kasvit kasvavat Lounais-Australiassa. == Luokittelu == Heimossa on kaksi sukua, Ecdeiocolea ja Georgeantha, ja kolme lajia. Viimeaikaisen arvion mukaan heimon evoluutiossa tapahtunut erilaistuminen on noin 36,7 miljoonaa vuotta vanhaa. == Lähteet == * Stevens, P. F. (2001 onwards). Angiosperm Phylogeny Website: Ecdeiocoleaceae Version 12, July 2012 [and more or less continuously updated since]. === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/ecdeiocoleaceaemap.gif * Kuvia: https://florabase.dpaw.wa.gov.au/browse/profile/23418 Luokka:Poales Luokka:Kasviheimot
Pol-e Khomri

Pol-e Khomri (, ) on kaupunki Pohjois-Afganistanissa. Se on Baghlanin maakunnan pääkaupunki ja vuonna 2002 kaupungissa oli 60 000 asukasta. Kaupungissa puhutaan lähinnä persiaa ja suurin etninen ryhmä ovat tadžikit. ==Talous== Pol-e Khomrissa on kaksi patoa, Awalin ja Doyam -padot, jotka tuottavat sähköä, mutta sen lisäksi niitä käytetään varastoimaan kasteluvettä jonka avulla kastellaan tuhansia hehtaareja maata ja viljellään maata. Afganistanin ensimmäinen sementtitehdas rakennettiin Pol-e Khomriin vuonna 1959 Tšekkoslovakiasta saadulla avustuksella. Tehtaan omistaa Hamid Karzain veli Mahmud Karzai. Kalkkikivi kaivetaan mäeltä tehtaan takaa. Karkarin kylässä kaupungin ulkopuolella on hiilikaivos, mutta sen tuotantotapa on vanhanaikainen. Koko Baghlan maakunnassa viljellään paljon koska padoista saadaan vettä kasteluun. Riisi on yleisin viljelykasveista, sen lisäksi viljellään perunaa, maissia ja palkokasveja. Hedelmistä viljellään melonia, omenaa, päärynää, persikkaa, kirsikkaa ja aprikoosia. == Provincial reconstruction team == Unkari lähetti Provincial reconstruction team -joukkoja kaupunkiin maaliskuussa 2013. Kaupungista rakennetut sähköjohdot tuovat tämän ansiosta nykyisin sähköä Kabuliin. == Lähteet == Luokka:Afganistanin kaupungit
Void Star

Void Star on vuonna 2006 ilmestynyt Circlen single, joka sisältää kaksi albumeilla julkaisematonta kappaletta. Levy julkaistiin ilman kuvakantta. == Kappaleet == ;A-puoli # Void Star ;B-puoli # Formal Strike == Lähteet == *Circle: Void Star Finnmusic. Luokka:Vuoden 2006 kappaleet Luokka:Circlen kappaleet
Paul-Georges Ntep

Paul-Georges Ntep de Madiba (s. 29. heinäkuuta 1992 Douala, Kamerunhttp://www.transfermarkt.co.uk/paul-georges- ntep/profil/spieler/148955#subnavi) on kamerunilaissyntyinen ranskalainen jalkapalloilija, joka edustaa Ligue 1:ssä pelaavaa Stade Rennaisia. Oikeajalkainen Ntep on pelipaikaltaan vasen laitahyökkääjähttp://nr.soccerway.com/players/paul-georges-ntep-de- madiba/159647/. Hän kuuluu myös Ranskan jalkapallomaajoukkueeseen. == Seurajoukkueura == Ntep aloitti ammattilaisuransa Ligue 1:n AJ Auxerressa. Seura putosi kaudeksi 2012–2013 Ligue 2:teen ja Ntep teki seuran paidassa liigadebyyttinsä elokuussa 2012 CS Sedan Ardennesia vastaan. Kaudella 2010–2011 hän oli pelannut yhden ottelun Mestareiden liigan lohkovaiheessa. Avausmaali Auxerren paidassa syntyi EA Guingampia vastaan syyskuussa 2012. Ntep pelasi Auxerren paidassa Ligue 2:ssa yhteensä 51 ottelua onnistuen 16 kertaa maalinteossa. Tammikuussa 2014 Ntep siirtyi Ligue 1:n Stade Rennaisiin, jonka paidassa hän teki pääsarjadebyyttinsä helmikuussa 2014 Olympique Lyonnaisia vastaan ja avausmaalinsa vielä samassa kuussa FC Nantesia vastaan. Kauden 2013–2014 aikana Ntep teki kymmenessä pelaamassaan Ligue 1 -ottelussa viisi maalia. Kaudella 2014–2015 Ntep onnistui tekemään 35 pelaamassaan ottelussa yhdeksän maaliahttp://www.transfermarkt.co.uk/paul-georges- ntep/leistungsdatenverein/spieler/148955. == Maajoukkueura == Ntep on edustanut monia Ranskan nuorten maajoukkueita. Vuodet 2013–2014 hän pelasi alle 21-vuotiaiden maajoukkueessa, jossa otteluita kertyi 15 ja maaleja yhdeksän. Aikuisten maajoukkuetasolla Ntep olisi voinut edustaa Ranskan sijasta myös synnyinmaataan Kamerunia. Hän debytoi kuitenkin Ranskan maajoukkueessa kesäkuussa 2015 ystävyysottelussa Belgiaa vastaan. == Muuta == Ntep muutti kahdeksanvuotiaana synnyinmaastaan Kamerunista Ranskaan, jossa hän asui tätinsä kanssa. Ranskassa Ntep aloitti myös jalkapallon pelaamisen. == Lähteet == Luokka:Ranskalaiset jalkapalloilijat Luokka:Vuonna 1992 syntyneet Luokka:Elävät henkilöt
Vaahto (kappale)

Vaahto on vuonna 2006 ilmestynyt suomalaisyhtye Circlen single, joka sisältää kaksi albumeilla julkaisematonta kappaletta. Levyn julkaisi irlantilainen kokeelliseen musiikkiin erikoistunut Trensmat. == Muusikot == *Janne Westerlund – kitara *Jussi Lehtisalo – basso *Tomi Leppänen – rummut *Mika Rättö – kosketinsoittimet, laulu == Kappaleet == ;A-puoli # ;B-puoli # == Lähteet == *Circle: Vaahto Finnmusic. Luokka:Vuoden 2007 kappaleet Luokka:Circlen kappaleet
Sabiaceae

Sabiaceae on pieni tropiikin kasviheimo koppisiemenisten Proteales-lahkossa. == Tuntomerkit == Heimon kasvit ovat pääasiassa ainavihantia, joskus kausivihantia puita tai liaaneja, joissa on eräitä triterpenoideja, tanniineja ja alkaloideja, ja joiden silmut ovat suomullisia tai suomuttomia. Lehdet sijaitsevat kierteisesti tai kahdessa rivissä ja ovat yksinkertaisia tai pääteparisia; laitahampaat ovat piikkimäisiä tai puuttuvat. Kukat ovat pieniä, säteittäisiä tai vinosti vastakohtaisia, 3–5-lukuisia. Verho-, terä- ja hedelehdet sijaitsevat kaikki kohdakkain. Hetiö on tyvestään kiinnittynyt teriöön tai heteistä on kaksi toimivaa ja kaksi tai kolme toimimatonta tai heteitä on viisi. Mesiäinen on ohut ja vaihtelevassa määrässä liuskainen kehrä. Yhdislehtinen sikiäin koostuu kahdesta tai kolmesta emilehdestä. Vartaloita on monta, luotti pieni. Kussakin emilehdessä on yksi tai kaksi luokkimaista siemenaihetta. Hedelmä on enemmän tai vähemmän luumarjamainen tai vaihtelevassa määrässä kuiva ja avautuva.Stevens 2001–, viittaus 27.2.2015. == Levinneisyys == Sabiaceae kasvaa Kaakkois-Aasiassa, Malaijien saaristossa ja trooppisessa Amerikassa. == Luokittelu == Heimossa on ainoastaan kolme sukua ja 100 lajia. Meliosma-suvussa on lajeista 70. Muut suvut ovat Sabia ja Ophiocaryon. == Lähteet == * Stevens, P. F. (2001–). Angiosperm Phylogeny Website. Version 12, heinäkuu 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/sabiaceaemap.gif Luokka:Proteales Luokka:Kasviheimot
Pääsiäiskriisi

Pääsiäiskriisi () oli Tanskassa maaliskuussa 1920 syntynyt poliittinen kriisi. Kriisin aiheutti kuningas Kristian X:n kyseenalaisena pidetty päätös antaa ero Carl Theodor Zahlen johtamalle Radikaalin Venstren hallitukselle. Kriisin taustalla oli Tanskan liike-elämän ja oppositiossa olleen Venstre-puolueen jo pitkään jatkunut tyytymättömyys radikaalien hallitusta kohtaan. Syinä tähän olivat muun muassa sota-ajan säännöstelyn jatkaminen rauhan aikana ja suunniteltu uusi vaalilaki, joka olisi saattanut vaikuttaa puolueiden voimasuhteisiin. Lopullinen kiista syntyi Tanskan ja Saksan välisen rajan siirtämisestä ensimmäisen maailmansodan jälkeisen rauhanteon yhteydessä. Zahlen hallitus kannatti rajan vetämistä kansallisuuksien mukaan, mutta voimakas nationalistinen kansanliike vaati myös eräiden enemmistöltään saksankielisten alueiden, varsinkin Flensburgin kaupungin liittämistä Tanskaan. Vaatimusten esittäminen jatkui myös Keski-Schleswigissä 14. maaliskuuta 1920 pidetyn kansanäänestyksen jälkeen, vaikka äänestyksessä 80 % alueen asukkaista oli kannattanut Saksaan kuulumista. Tanskan johtavat oikeistopuolueet Venstre ja Konservatiivinen kansanpuolue asettuivat tukemaan nationalistien rajavaatimuksia kaataakseen hallituksen. Hallitus sai kuitenkin niukalla enemmistöllä luottamuslauseen 26. maaliskuuta pidetyssä äänestyksessä, minkä jälkeen kansankäräjät jäivät pääsiäislomalle.Påskekrisen 1920 Den Store Danske. Viitattu 27.2.2015. Neuvoteltuaan luotettunsa, liikemies H. N. Andersenin kanssa kuningas Kristian X päätti 28. maaliskuuta antaa eron Zahlen hallitukselle. Seuraavana aamuna hän nimitti neuvonantajansa Otto Lieben johtaman virkamieshallituksen. Radikaalit ja sosiaalidemokraatit pitivät kuninkaan toimenpidettä perustuslain vastaisena, ja seuraavina päivinä Amalienborgin linnan edessä järjestettiin valtavia mielenosoituksia. Ammattiyhdistysliike uhkasi yleislakolla. Kristian X joutui perääntymään ja nimitti pääsiäispäivänä 4. huhtikuuta uuden, M. P. Friisin johtaman hallituksen, joka ajoi läpi uuden vaalilain ja määräsi saman tien uudet vaalit. Tämän jälkeen levottomuudet maassa lakkasivat. Oppositio menestyi hyvin vaaleissa ja toukokuussa pääministeriksi tuli Venstren Niels Neergaard. == Lähteet == Luokka:Tanskan historia
Nelumbonaceae

Lootuskasvit (Nelumbonaceae) on kasviheimo Proteales-lahkossa. Siihen kuuluu yksi nykyaikana elävä suku, lootukset, jossa on jäljellä kaksi lajia. Muita sukuja on kuvattu useita fossiiliaineistosta. Kehityshaaran iäksi on arvioitu vähintään 100 miljoonaa vuotta. Lootusten ja lumpeiden välisen kukkamorfologian suuren yhtenevyyden vuoksi lootuskasvit on Cronquistin luokitteluun asti yleensä luokiteltu lummekasvien yhteyteen. Elävät lootuskasvit ovat vesikasveja, joita esiintyy itäisessä Pohjois-Amerikassa ja itäisessä Aasiassa temperaattisella ja lämpimällä vyöhykkeellä.Angiosperm Phylogeny Website: Nelumbonaceae Viitattu 9.10.2017. == Sukuja == * lootukset (Nelumbo Adans. (1763)) * Exnelumbites Estrada-Ruiz et al. (2011) Kasvanut myöhäisliitukaudella Pohjois-Amerikassa. * Nelumbago McIver & Basinger (1993) Kasvanut varhaisella paleoseenikaudella Pohjois-Amerikassa. * Nelumbites Varhaisliitukauden Alba-vaiheessa. Fossilworks The Paleobiology Database Viitattu 9.10.2017. == Lähteet == == Aiheesta muualla == * Finto: Kassu – Kasvien suomenkieliset nimet: Lootuskasvit * Luokka:Kasviheimot
Kurdistanin vapauden haukat

Kurdistanin vapauden haukat eli TAK () on vuonna 2004 perustettu äärinationalistinen separatistijärjestöGlobalpost.com, joka vaatii Turkin armeijaa poistumaan kurdialueilta. Järjestö tekee iskuja sotilaskohteisiin ja turvallisuusviranomaisten rakennuksiin. Järjestö on tehnyt myös iskuja länsimaalaisten turistien suosimiin kohteisiin protestoidakseen hallituksen talouspolitiikkaa, jota he pitävät kurdivastaisena. Osa järjestön perustajista olivat entisiä Kurdistanin työväenpuolueen jäseniä, jotka olivat eronneet pidettyään PKK:ta liian humanistisena.http://anfenglish.com/kurdistan/tak-we- aren-t-dependent-on-pkk-our-actions-will-spread ==Historia== Aiemmin tuntematon TAK teki kesällä 2004 useita tehottomiksi jääneitä pommi-iskuja turistikohteisiin eri puolilla Turkkia. Sen uskottiin aluksi olleen osa Kurdistanin työväenpuoluetta (PKK), joka on kurdien itsehallintoa ajava järjestö ja toimii lähinnä maan kaakkoisosassa. Järjestön uskottiin toimivan peitenimenä, jotta PKK saattoi tehdä iskuja turistikohteita vastaan ilman, että Euroopan unioni toimisi sen tukiverkostoa vastaan Euroopassa. Nykyisin pidetään todennäköisempänä, että järjestön perustivat PKK:sta eronneet sirpaleryhmät. TAK teki huomattavasti tuhoisamman iskun 16. heinäkuuta 2005, kun se räjäytti turisteja kuljettaneen minibussin Kuşadasın kaupungissa. Iskussa kuoli kolme turkkilaista, yksi britti ja yksi irlantilainen. Lisäksi 13 ihmistä haavoittui. Järjestö otti myös vastuun 28. elokuuta 2006 Marmariksessa, Istanbulissa ja Antalyassa tehdyistä pommi-iskuista, joissa kuoli 3 ja haavoittui 21. Järjestö yhdistettiin myös kesäkuussa 2010 tehtyyn sotilaita kuljettanutta bussia vastaan tehtyyn iskuun Istanbulissa, jossa kuoli kolme henkilöä. Järjestö ilmoitti joulukuussa 2015 aloittavansa iskuja Länsi-Turkin sotilas- ja siviilikohteisiin protestoidaakseen Turkin armeijan operaatioita Itä-Turkissa, joiden tuloksena satojatuhansia on joutunut pakenemaan ja joissa on loukkaantunut ja kuollut sata siviiliä.https://www.rt.com/news/326809-turkey-kurdish-deaths- hrw/https://www.rt.com/news/327041-turkey-crackdown-violence-kurds/ Joulukuussa 2016 TAK teki 28 henkiä vaatineen pommi-iskun Ankarassa. ==Järjestö== TAK:n koosta, johtajista tai ideologiasta tiedetään vain vähän. Jäseniä sillä uskotaan olevan vain muutama tusina. Järjestö on vannonut uskollisuutta vuonna 1999 Turkin pidättämälle PKK: entiselle johtajalle Abdullah Öcalanille. Turkin viranomaiset ovat kuvailleet sitä PKK:n peitejärjestöksi, mutta PKK:n itsensä mukaan kyse on sen sirpaleryhmästä. Järjestö on ilmoittanut pitävänsä PKK:ta liian humanistisena järjestönä, joka on väärällä tiellä. ==Lähteet== Luokka:Terroristijärjestöt Luokka:Kurdistan
Odottamaton

Odottamaton on vuonna 2009 ilmestynyt Circlen single, joka sisältää kaksi albumeilla julkaisematonta kappaletta. Se on osa amerikkalaisen Sub Pop -levy- yhtiön Sub Pop Singles Club 3.0 -sarjaa, jota julkaistiin kahdentoista singlen verran elokuun 2008 ja lokakuun 2009 välillä. Levyä painettiin yhteensä 1 500 kappaletta ja se jaettiin sarjan tilaajille tammikuun 2009 singlenä.Sub Pop Singles Club 3.0 Discogs. Viitattu 27.2.2015. == Muusikot == *Janne Westerlund – kitara, laulu *Jussi Lehtisalo – basso *Tomi Leppänen – rummut, syntetisaattori *Mika Rättö – syntetisaattori, laulu == Kappaleet == ;A-puoli # ;B-puoli # == Lähteet == *Circle: Odottamaton Finnmusic. ===Viitteet=== Luokka:Vuoden 2009 kappaleet Luokka:Circlen kappaleet
Sähkekriisi

Sähkekriisi () oli Saksan ja sen miehittämän Tanskan välille syksyllä 1942 syntynyt diplomaattinen kriisi, joka kavensi Tanskan hallituksen liikkumavaraa. Kriisi sai alkunsa, kun Tanskan kuningas Kristian X vastasi Saksan johtaja Adolf Hitlerin hänelle lähettämään syntymäpäiväonnitteluun 26. syyskuuta 1942 äärimmäisen lakonisella sähkeellä, jossa luki vain ”Spreche meinen besten Dank aus” (”Lausun parhaat kiitokseni”). Kyseessä oli Tanskan kuningasperheen käyttämä normaalivastaus onnitteluihin, mutta Hitler tulkitsi vaatimattoman muotoilun loukkaukseksi. Tähän vaikutti myös hänen tyytymättömyytensä Tanskassa lisääntyneeseen saksalaisvastaiseen mielialaan. Vastauksena Saksan miehitystoimia Tanskassa kiristettiin ja Vilhelm Buhlin johtama Tanskan hallitus painostettiin eroamaan. Reaktio ei ollut kuitenkaan yhtä voimakas kuin mitä tanskalaiset olivat pelänneet ja lopulta Tanskaan saatiin Erik Scaveniuksen johtama uusi hallitus marraskuun alussa. Sähkekriisin yhteydessä myös Saksan miehityshallinnon johto Tanskassa vaihdettiin: Saksan täysivaltaiseksi edustajaksi Cecil von Renthe-Finkin tilalle tuli Werner Best ja miehitysjoukkojen komentajaksi kenraali Erich Lüdken tilalle kenraali Hermann von Hanneken.Telegramkrisen Den Store Danske. Viitattu 27.2.2015. ==Lähteet== Luokka:Tanskan historia Luokka:Toisen maailmansodan politiikka Luokka:Sähkeet Luokka:1942 Luokka:Kansainväliset kriisit
Tula (Meksiko)

thumb|Atlanteja Tulassa thumb|Tulan pyramidit B ja C Tula on Meksikossa sijaitseva muinainen kaupunki ja arkeologinen kohde. Se toimi tolteekkien pääkaupunkina. Vuosien 300–600 välillä Tulan alue kuului Teotihuacánin valtion alaisuuteen. Vuosien 600–650 tienoilla pohjoisesta ilmestyi alueelle uusi Coyotlatelco-kulttuuri. Alue alkoi kaupungistua 700-luvun alussa teotihuacánilaisen perinteen ja pohjoisesta tulleen kulttuurin etnisenä ja kulttuurisynteesinä. Kaupungin varhainen keskustori tunnetaan nimellä Pikku- Tula. Se hylättiin rakennuksineen 900-luvun alussa ja uusi, suurempi keskus rakennettiin toisaalle. Kaupunkialueen pinta-ala oli tuolloin 13 neliökilometriä. Tula oli laajimmillaan vuosina 1000–1150, jolloin se saavutti 16 neliökilometrin laajuuden. Kaupungissa oli satoja julkisia rakennuksia, pyramiditemppeleitä ja asuinrakennuksia. Niitä yhdisti monimutkainen kujien ja katujen verkko. Tula rapistui ja sortui 1100-luvulla toistaiseksi tuntemattomasta syystä. Tulan taidetta ja arkkitehtuuria hallitsee militarismi, sota ja ihmisuhraus. Kaupungin suuret monumentaaliveistokset kuten atlantet esittävät tolteekkisotureita. Pyramidi B:n pylväisiin on kaiverretu kuninkaiden ja muiden johtajien muotokuvia. Tulan tori oli myöhempien asteekkikaupunkien torien esikuva asemakaavansa suhteen. Torilla oli pääkalloalttareita, käärmeseiniä, soturifriisein koristeltuja penkkejä, chac mool-veistoksia, atlanteja ja standaarinkantajia. ==Lähteet== ==Aiheesta muualla== Luokka:Arkeologiset kohteet Meksikossa Luokka:Esikolumbiaaniset kulttuurit Luokka:Mesoamerikka
Mylläri (Circle)

Mylläri on vuonna 2011 ilmestynyt Circlen EP, joka julkaistiin 14.–17. huhtikuuta Alankomaiden Tilburgissa järjestetyn Roadburn-festivaalin yhteydessä.Mylläri Circle Discography. Viitattu 27.2.2015. Se sisältää neljä lyhyttä punk-vaikutteista kappaletta, jotka ovat kaikki ennenjulkaisemattomia. == Muusikot == *Janne Westerlund – kitara *Jussi Lehtisalo – basso, laulu *Tomi Leppänen – rummut *Mika Rättö – kosketinsoittimet, laulu == Kappaleet == # # # # == Lähteet == *Circle: Mylläri Finnmusic. ===Viitteet=== Luokka:Vuoden 2011 kappaleet Luokka:Circlen kappaleet
The Accountant

The Accountant on vuonna 2016 ensi-iltansa saanut yhdysvaltalainen jännityselokuva, jonka on ohjannut Gavin O’Connor. Elokuvan pääosissa näyttelevät Ben Affleck, Anna Kendrick, J. K. Simmons sekä Jon Bernthal. The Accountant sai ensi-iltansa 10. lokakuuta 2016 TCL Chinese Theatressa. Laajaan ensi-iltaan elokuva saapui Yhdysvalloissa 14. lokakuuta ja Suomessa sen ensi- ilta oli 11. marraskuuta 2016. Elokuvassa seurataan kirjanpitäjä Christian Wolffia, joka on myös palkkatappaja. Wolff saa selville liikaa uuden asiakkaan firman salaisuuksia ja joutuukin pian itse pakenemaan tappajia. Elokuvalle on tekeillä jatko-osa, joka saa ensi-iltansa vuonna 2025. == Näyttelijät == ==Lähteet== ==Aiheesta muualla== * Luokka:Vuoden 2016 yhdysvaltalaiset elokuvat Luokka:Yhdysvaltalaiset jännityselokuvat Luokka:Warner Brosin elokuvat
Chase & Status

Chase & Status on englantilainen elektronisen musiikin duo, joka koostuu perustajajäsenistä Saul Miltonista (Chase) ja Will Kennardista (Status). Chase & Status on perustettu Manchesterissa vuonna 2003. Drum and bass -musiikin kärkinimiin kuuluva yhtye on julkaissut vuoteen 2015 mennessä kolme studioalbumia, ja tehnyt lisäksi yhteistyötä lukuisten muiden artistien kanssa. == Jäsenet == * Saul Milton (Chase) – DJ, koskettimet, kitara * Will Kennard (Status) - DJ ;Livejäsenet * Rage – MC (2009–) * Andy Gangadeen – rummut (2009–) == Diskografia == === Albumit === * More than Alot (2008) * No More Idols (2011) * Brand New Machine (2013) * Tribe (2017) * RTRN II JUNGLE (2019) == Aiheesta muualla == * * * * *Chase & Status discogs.com sivustolla Luokka:Brittiläiset drum and bass -yhtyeet Luokka:Brittiläiset duot Luokka:Brittiläiset elektronisen musiikin yhtyeet
Johan Henrik Seeliger

Johan Henrik Seeliger () oli kultaseppämestari ja Turun Akatemian piirustuksen opettaja, joka harjoitti ensimmäisenä Suomessa kuparinpiirtäjän ammattia, mutta teki myös muita piirustus- ja kaiverrustöitä. Seeligerin vanhemmat olivat kultaseppä Johan Ludvig Seeliger ja Marie Polack. Hän muutti Tallinnasta Suomeen 1749, mutta ei saanut lupaa toimia kultaseppämestarina ja ryhtyi siksi opettamaan Turun Akatemian opiskelijoille sinettien kaiverrusta ja kuparipiirrosten tekemistä 1750. Akatemian piirustuksen opettajaksi hänet otettiin 1752. Hänen tiedetään kuvittaneen noin kaksikymmentä väitöskirjaa, samoin kuin 1758 painetun suomenkielisen Raamatun. Kuvaliitteitä väitöskirjoissa oli kuitenkin vain yksi tai kaksi. Vuoden 1758 Raamatussa on kaksi Seeligerin piirtämää ja kaivertamaa etsausta. Hän ilmeisesti kuitenkin kaiversi myös mainitun Raamatun nimekkeitä varten puupiirroslaatat, samoin kuin mahdollisesti vastaavat nimekelaatat teoksiin Ruotzin waldakunnan laki (1759, näköispainos 1984) ja Armon järjestys autuuteen (David Hollatz, 1761). Seeliger harjoitti myös kulta- ja hopeasepän tointa ja kaiversi sinettejä. Hän suunnitteli Turun Akatemian kaivertajana ollessaan myös muun muassa akatemian rehtorin asemaa kuvastavat kullatut messinkiavaimet. Seeligerin puoliso vuodesta 1753 oli Brita Elisabeth (Britta Liisa) Holmelin (s. 1735). ==Lähteet== Luokka:Suomalaiset käsityöläiset Luokka:Suomalaiset kultasepät Luokka:Suomalaiset kuvittajat Luokka:Vuonna 1704 syntyneet Luokka:Vuonna 1764 kuolleet
End of Time

End of Time on vuonna 2012 ilmestynyt Circlen single, joka sisältää kaksi cover-versiota yhtyeen vaikuttajanaan pitämän Jesters of Destinyn albumilta Fun at the Funeral (1986). Vierailijoina singlellä ovat myös Jesters of Destinyn laulaja Bruce Duff sekä kitaristi Ray Violet.Circle: End of Time 7" Ektro Records. Viitattu 27.2.2015. == Muusikot == *Bruce Duff – laulu, piano *Julius Jääskeläinen – kitara *Pekka Jääskeläinen – kitara *Jussi Kangas – kitara, taustalaulu *Ray Violet – kitara *Janne Westerlund – kitara *Jussi Lehtisalo – basso *Tomi Leppänen – rummut *Frank Meyer – taustalaulu (B1) == Kappaleet == ;A-puoli # ;B-puoli # == Lähteet == *End of Time Circle Discography. ===Viitteet=== Luokka:Vuoden 2012 kappaleet Luokka:Circlen kappaleet
Grant Gustin

Thomas Grant Gustin (s. 14. tammikuuta 1990 Norfolk, Virginia) on yhdysvaltalainen näyttelijä ja laulaja, joka tunnetaan parhaiten pääroolistaan tv-sarjassa The Flash. Vuonna 2012 hän esiintyi tv-elokuvassa A Mother's Nightmare. Vuonna 2003 Gustin oli mukana NASA:n lasten tiedeuutislähetyksessä. Hän opiskeli virginialaisen taidekoulun musiikkiteatterilinjalla ja valmistui lukiosta vuonna 2008. Gustin lähti yliopistosta kahden vuoden jälkeen saatuaan roolin Broadway-kiertuenäytelmästä West Side Story. Gustin on esittänyt Barry Allenin roolia The Flashin lisäksi myös sen rinnakkaissarjassa Arrow. Lisäksi hän on näytellyt tv-sarjoissa 90210 ja C.S.I. Miami. ==Yksityiselämä== Gustin meni naimisiin fysioterapeutti Andrea Thoman kanssa vuonna 2018. Parilla on kaksi lasta, vuonna 2021 syntynyt Juniper Grace Louise Gustin ja 2024 syntynyt poika Arthur James Grant Gustin. == Filmografia == Elokuvat Vuosi Elokuva Rooli Huomioita 2003 Kid Fitness Jungle Adventure Exercise Video Club fit kid suoraan videolle 2014 Affluenza Todd Goodman 2017 Krystal Campbell Ogburn Televisio Vuosi Nimi Rooli Huomioita 2006 A Haunting Stacyn poikaystävä Jakso: "Hungry Ghosts" 2011–2013 Glee Sebastian Smythe 7 jaksoa 2012 C.S.I. Miami Scott Ferris / Trent Burton Jakso: "Terminal Velocity" 2012 A Mother’S Nightmare Chris Stewart Televisioelokuva 2013 90210 Campbell Price 8 jaksoa 2013–2020 Arrow Barry Allen / Salama 7 jaksoa 2014–2023 The Flash Päärooli 2016 Supergirl Jakso: "Worlds Finest" 2016 Legends of Tomorrow Jakso: "Shogun" 2019 Batwoman Jakso: "Crisis on Infinite Earths: Part Two" == Lähteet == ==Aiheesta muualla== * Luokka:Yhdysvaltalaiset televisionäyttelijät Luokka:Vuonna 1990 syntyneet Luokka:Elävät henkilöt Luokka:Yhdysvaltalaiset lapsinäyttelijät
Peyton List

Peyton List voi tarkoittaa kahta samannimistä yhdysvaltalaista näyttelijää: * Peyton List (s. 1986), muun muassa televisiosarjoissa Mad Men ja FlashForward esiintynyt näyttelijä * Peyton Roi List (s. 1998), muun muassa televisiosarjassa Jessie esiintynyt näyttelijä.
Juho Kinnunen

Juho Kinnunen (14. tammikuuta 1865 Rääkkylä – 9. syyskuuta 1934 Rääkkylä) oli suomalainen seminaarinlehtori, pappi, kunnallisneuvos ja kokoomuksen kansanedustaja. Kinnusen vanhemmat olivat maanviljelijä Petter (Pekka) Kustaa Kinnunen ja Maija Lena Hirvonen. Hän pääsi ylioppilaaksi Kuopion lyseosta 1888. Kinnunen suoritti teologian erotutkinnon Helsingin yliopistossa 1892 ja hänet vihittiin papiksi 1893. Hän suoritti vielä pastoraalitutkinnon 1896 ja kasvatusopin tutkinnon 1897 sekä valmistui filosofian kandidaatiksi 1899 ja maisteriksi 1900. Kinnunen oli Kuopion kirkkoherran viran va. saarnaajana 1893, vt. saarnaajana Varkauden tehtaalla ja samalla opettajana tehtaan kansakoulussa 1893, välisaarnaajana ja vt. kappalaisena Leppävirralla 1893–1897 sekä ylimääräisenä pappina Säkylässä 1899. Hän oli sitten Jyväskylän lyseon historian, maantiedon ja suomen kielen vt. lehtorina 1900–1901, Turun suomalaisen klassillisen lyseon historian, maantiedon ja suomen kielen vt. lehtorina 1901–1902, Turun papiston apulaisena 1901 ja Raahen opettajaseminaarin uskonnon ja historian lehtorina, ruotsin kielen opettajana ja kirjastonhoitajana 1902–1907 sekä samalla Raahen kaupungin vt kappalaisena 1904–1906. Kinnunen oli tämän jälkeen Heinolan opettajaseminaarissa uskonnon ja historian lehtorina 1907–1933, seminaarin varajohtajana 1918–1924 sekä seminaarin vt. johtajana 1919, 1922 ja 1923. Hän toimi samalla Heinolan keskikoulun jatkoluokkien suomen kielen opettajana 1909–1929, A. G. Wäänäsen kirjakauppa ja kirjapaino oy:n hallituksen puheenjohtajana ja toimitusjohtajana 1919–1934 ja Heinolan Sanomien hallituksen puheenjohtajana ja toimitusjohtajana 1919–1934. Kinnunen oli kokoomuksen kansanedustajana 1924–1927 edustaen Mikkelin läänin vaalipiiriä. Hän oli Heinolan kaupunginvaltuuston puheenjohtajana ja sai kunnallisneuvoksen arvon 1932. Kinnunen kuului myös Suomen Lukon valtuuskuntaan. == Lähteet == Luokka:Suomalaiset opettajat Luokka:Suomen evankelis-luterilaisen kirkon papit Luokka:Kansanedustajat Luokka:Kansallisen Kokoomuksen poliitikot Luokka:Heinolan kaupunginvaltuutetut Luokka:Etelä-Savon vaalipiiri Luokka:Vuonna 1865 syntyneet Luokka:Vuonna 1934 kuolleet
Maaria Ylikangas

Maaria Ylikangas (ent. Pääjärvi, s. 1978) on suomalainen kirjallisuuskriitikko ja toimittaja. Hän oli Nuori Voima -lehden päätoimittaja 2015–2020, vuodesta 2018 yhdessä Vesa Rantaman kanssa. Lokakuussa 2020 hän siirtyi Suomen arvostelijain liiton kolmivuotisen Kritiikki näkyy! -hankkeen projektikoordinaattoriksi. Ylikangas on kirjoittanut kritiikkejä muun muassa Helsingin Sanomiin, Parnassoon, Suomen Kuvalehteen, Voimaan ja Säröön. Ylikangas on koulutukseltaan filosofian maisteri. ==Julkaisuja== * * == Lähteet == Luokka:Suomalaiset kirjallisuuskriitikot Luokka:Suomalaiset päätoimittajat Luokka:Vuonna 1978 syntyneet Luokka:Elävät henkilöt
Juho Kokko

Juho Pekka (J. P.) Kokko (28. toukokuuta 1865 Kontiolahti – 27. toukokuuta 1939 Rautu) oli suomalainen kansakoulunopettaja, maanviljelijä, kunnallisneuvos ja Maalaisliiton kansanedustaja. Kokon vanhemmat olivat talollinen Juho Kokko ja Sofia Harinen. Hän kävi kansakoulun, osan lyseota ja valmistui opettajaksi 1889 Sortavalan opettajaseminaarista. Kokko oli kansakoulunopettajana Pielisjärvellä 1893–1902 ja Raudussa 1902–1934. Raudussa hän toimi lisäksi Raudun osuuskassan kirjanpitäjänä ja hoitajana 1902–1919, Raudun säästöpankin kamreerina 1903–1905, Savo-Karjalan Osake-Pankin Raudun konttorin hoitajana 1926–1932, Raudun palovakuutusyhdistyksen toimitusjohtajana, kansalaisopiston opettajana ja Raudun kantakirjaston hoitajana. Kokko viljeli myös omaa maatilaansa. Kokko oli maalaisliiton kansanedustajana 1914–1922 edustaen Viipurin läänin itäistä vaalipiiriä. Hän oli eduskunnan sivistysvaliokunnan puheenjohtajana 1917 ja kuului Suomen Pankin tilintarkastajiin. Kokko oli Raudun kunnanvaltuuston puheenjohtajana ja hän sai kunnallisneuvoksen arvon 1930. Hän kuului Heimokansojen keskuskomiteaan, Inkerin avustuskomiteaan ja Pohjois-Inkerin hoitokuntaan. Kokon puoliso oli Maria Piironen. Heidän poikansa lääketieteen ja kirurgian tohtori Ukko Pertti Kalervo Kokko (s. 1909) toimi professorina ja terveydenhuollon johtotehtävissä Yhdysvalloissa 1940-luvun lopusta alkaen. == Lähteet == Luokka:Kansanedustajat Luokka:Suomen Keskustan poliitikot Luokka:Raudun kunnanvaltuutetut Luokka:Viipurin läänin itäinen vaalipiiri Luokka:Suomalaiset opettajat Luokka:Vuonna 1865 syntyneet Luokka:Vuonna 1939 kuolleet
Eric von Troil

Erik (Eric) Werner Samuel von Troil (8. syyskuuta 1865 Vaasa – 8. toukokuuta 1937 Vaasa) oli suomalainen kihlakunnantuomari, laamanni, vapaaherra, valtiopäivämies ja ruotsalaisen kansanpuolueen kansanedustaja. Von Troilin vanhemmat olivat senaattori, salaneuvos, vapaaherra Axel Gustaf Samuel von Troil ja Fredrika Elisabeth Bergbom. Hän pääsi ylioppilaaksi Helsingin yksityislyseosta 1883 ja valmistui filosofian kandidaatiksi 1885, molempien oikeuksien kandidaatiksi 1890 sekä sai varatuomarin arvon 1892. Von Troil oli Kaskisten pormestarina 1893–1895, 3. Vaasan suomalaisen tarkk'ampujapataljoonan sotatuomarina 1896–1900 ja Vaasan kaupunginvoutina 1897–1899. Hän oli Vaasan hovioikeudessa kanslistina 1899, ylimääräisenä viskaalina 1899–1900 ja sitten notaarina. Ensimmäisen sortokauden aikana hänet erotettiin notaarin virasta ja karkotettiin maasta 1900–1903. Von Troilista tuli uudelleen Vaasan hovioikeuden notaari 1906–1907 ja hän oli sittemmin Vaasan hovioikeudessa asessorina 1907–1917 sekä hovioikeudenneuvoksena 1917–1923. Viimeksi von Troil oli Närpiön tuomiokunnan tuomarina 1923–1936. Von Troil sai laamannin arvon 1931. Von Troil edusti aatelissäädyssä sukuaan valtiopäivillä 1899 ja 1905–1906. Hän oli ruotsalaisen kansanpuolueen kansanedustajana 1908–1917 edustaen Vaasan läänin pohjoista vaalipiiriä 1908–1910 ja Vaasan läänin eteläistä vaalipiiriä 1910–1917. Hän oli eduskunnan maatalousvaliokunnan puheenjohtajana 1910. Von Troil oli Vaasan kaupunginvaltuuston jäsen ja Pohjanmaan ruotsalaisen maanviljelysseuran puheenjohtaja. == Lähteet == Luokka:Suomalaiset juristit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Suomen ruotsalaisen kansanpuolueen poliitikot Luokka:Kansanedustajat Luokka:Vaasan kaupunginvaltuutetut Luokka:Vaasan läänin pohjoinen vaalipiiri Luokka:Vaasan läänin eteläinen vaalipiiri Luokka:Kaskisten pormestarit ja kaupunginjohtajat Luokka:Vuonna 1865 syntyneet Luokka:Vuonna 1937 kuolleet
Paul Thuneberg

Paul Alexander Thuneberg (22. syyskuuta 1865 Viipuri – 11. tammikuuta 1923 Viipuri) oli suomalainen lääketieteen lisensiaatti, filosofian maisteri, tilanomistaja ja kansallisen edistyspuolueen kansanedustaja. Thunebergin vanhemmat olivat apteekkari Karl Gustav Achates Thuneberg ja Anna Elisabeth Berg. Hän pääsi ylioppilaaksi Viipurin lyseosta 1886 ja valmistui filosofian kandidaatiksi 1888, filosofian maisteriksi 1890, lääketieteen kandidaatiksi 1891 ja lääketieteen lisensiaatiksi 1894. Thuneberg oli Helsingin yliopistossa fysiologian professorin apulaisena 1890–1894, Kuopion kaupungin vt. kaupunginlääkärinä 1893, Lappeenrannan vt. kaupunginlääkärinä ja vt. työvankilan lääkärinä 1893–1894 sekä koleralääkärinä Terijoella 1894. Hän toimi sittemmin yksityislääkärinä Viipurissa ja oli yleisen terveydenhoidon opettajana Viipurin merikoulussa vuodesta 1897 alkaen. Thuneberg omisti myös maatilan Viipurin maalaiskunnassa. Thuneberg oli kansallisen edistyspuolueen kansanedustajana 1919–1922 edustaen Viipurin läänin läntistä vaalipiiriä. Hän oli Viipurin kaupunginvaltuuston jäsen ja Köyhän ystävät -yhdistyksen puheenjohtaja. Hän avioitui vuonna 1896 Käthe von Köppenin kanssa. Perheen pojasta Erik Thunebergista (s. 1897) tuli isänsä tavoin lääkäri. == Lähteet == Luokka:Suomalaiset lääkärit Luokka:Kansallisen Edistyspuolueen poliitikot Luokka:Kansanedustajat Luokka:Viipurin kaupunginvaltuutetut Luokka:Viipurin läänin läntinen vaalipiiri Luokka:Vuonna 1865 syntyneet Luokka:Vuonna 1923 kuolleet
Alex Alfthan

Karl Gustaf Alexander (Alex) Alfthan (17. marraskuuta 1865 Hausjärvi – 3. heinäkuuta 1922 Riihimäki) oli suomalainen tilanomistaja, pankinjohtaja ja kokoomuksen kansanedustaja. Alfthanin vanhemmat olivat maanviljelijä Gustaf Alfthan ja Agneta Sofia Ahlroth. Hän oli maanvilijelijänä kotitilallaan ja toimi liikealalla Helsingissä 1884–1890. Alfthan oli sitten Hausjärvellä maanviljelijänä 1890–1906 ja sekatavarakauppiaana 1906–1913. Tämä jälkeen hän oli tilanomistajana Akaassa 1913–1916 ja toimi Tampereen Osake-Pankin Toijalan konttorin johtajana 1915–1916 ja Riihimäen konttorin johtajana 1916–1922. Alfthan oli kokoomuksen kansanedustajana helmikuusta syyskuulle 1922 edustaen Hämeen läänin eteläistä vaalipiiriä. Hän tuli eduskuntaan sairauden takia edustajantoimesta vapautuksen saaneen Artturi Virkkusen tilalle. Alfthan oli Hausjärven kuntakokouksen puheenjohtaja ja kunnanvaltuuston jäsen sekä Suomen maakauppiasliiton puheenjohtaja. == Lähteet == Luokka:Kansanedustajat Luokka:Kansallisen Kokoomuksen poliitikot‎ Luokka:Hausjärven kunnanvaltuutetut Luokka:Hämeen vaalipiiri Luokka:Suomalaiset pankinjohtajat Luokka:Vuonna 1865 syntyneet Luokka:Vuonna 1922 kuolleet
Beer and Ribs

Beer and Ribs on vuonna 2013 ilmestynyt Circlen single, jonka yhtye julkaisi nimellä Falcon (ex-Circle). Kappale on mukana myös albumilla Frontier. == Muusikot == *Janne Westerlund – laulu, kitara *Julius Jääskeläinen – kitara *Pekka Jääskeläinen – kitara *Jussi Lehtisalo – basso, laulu *Tomi Leppänen – rummut *Mika Rättö – kosketinsoittimet, laulu == Kappaleet == ;A-puoli # ;B-puoli # == Lähteet == *Beer & Ribs Circle Discography. ===Viitteet=== Luokka:Vuoden 2013 kappaleet Luokka:Circlen kappaleet
Kumiluoti (Circle)

Kumiluoti on vuonna 2014 ilmestynyt Circlen single, jonka kappaleet edustavat tyyliltään punkia. == Kappaleet == ;A-puoli # ;B-puoli # == Lähteet == *Kumiluoti Circle Discography. ===Viitteet=== Luokka:Vuoden 2014 kappaleet Luokka:Circlen kappaleet
Isänmaan liitto

Isänmaan liitto () oli virolainen organisaatio (ühing, yhdistys), joka perustettiin 22. helmikuuta 1935 ja jonka perustamisesta ilmoitettiin 7. maaliskuuta 1935.https://dea.digar.ee/cgi-bin/dea?a=d&d;=kaja19350307-1.2.2 Kyse ei ollut puolueesta, vaikka sitä usein sellaiseksi nimitetäänkin. Pääministeri (riigivanem) Konstantin Pätsin ja kenraali Johan Laidonerin tehtyä vallankaappauksen maaliskuussa 1934 kaikki poliittiset järjestöt ja puolueet kiellettiin, myös Pätsin oma talonpoikaispuolue. Isänmaan liiton perustajat olivat Hans Oidermaa, Hugo Kukke ja Edgar Kigaste. Muita keskeisiä toimijoita olivat Kaarel Eenpalu, Jüri Uluots ja August Jürima. Organisaation oli tarkoitus ajaa Viron valtion ja isänmaan asiaa eli käytännössä koota poliittinen tuki uuden autoritaarisen hallinnon taakse. Isänmaan liitto oli hallinnon sisällä pääasiassa sisäministeri Kaarel Eenpalun hanke, kun taas puolustusvoimain komentaja Laidoner suhtautui siihen kriittisesti ja kielsi sotilaita osallistumasta sen toimintaan. Koska Pätsin vastainen oppositio boikotoi uuden perustuslakia säätävän kansalliskokouksen Rahvuskogun vaaleja vuonna 1937, olivat kaikki valitut edustajat Isänmaan liiton edustaja. Alahuoneen 80 paikasta peräti viisikymmentä oli valittu yhden ehdokkaan vaalipiireistä oppositioedustajien puuttuessa. Kun niin sanottu Pätsin perustuslaki tuli voimaan vuonna 1938, muodosti uuden kaksikamarisen parlamentin vaaleja varten vaaliliiton nimeltä ”Perustuslain toteuttamisen kansanrintama” (Rahvarinne põhiseaduse elluviimiseks). Kansanrintama ja Isänmaan liitto olivat jäsenistöltään päällekkäiset. Neuvostojoukot miehittivät Viron 17. kesäkuuta 1940 ja miehittäjän asettama uusi Johannes Vares-Barbaruksen kommunistijohtoinen nukkehallitus lakkautti Isänmaan liiton sisäministeri Maksim Untin määräyksellä 26. kesäkuuta 1940.https://dea.digar.ee/page/virumaavana/1940/06/28/1 ==Lähteet== * ===Viitteet=== Luokka:Viron puolueet
Earl Lloyd

Earl Francis Lloyd (3. huhtikuuta 1928 Alexandria, Virginia – 26. helmikuuta 2015 Crossville, Tennessee) oli yhdysvaltalainen koripalloilija. Lloyd muistetaan ensimmäisenä NBA:ssa pelanneena mustaihoisena. Hän pelasi NBA:ssa yhteensä yhdeksän kautta ja voitti sarjan mestaruuden vuonna 1955, jälleen ensimmäisten mustaihoisten pelaajien joukossa. Lloyd nimettiin koripallon kunniagalleriaan vuonna 2006. == Urheilu-ura == Lloyd teki ensiesiintymisensä NBA:ssa lokakuussa 1950. Hän oli ensimmäinen mustaihoinen NBA:ssa pelannut koripalloilija. Jo samalla kaudella hän sai seuraa kolmesta muusta pelaajasta. Kauden 1954–1955 päätteeksi hän kuului ensimmäiseen sarjan mestaruusjoukkueeseen, jossa oli mustaihoisia pelaajia. Lloyd pelasi NBA:ssa yhteensä yhdeksän kauden ajan edustaen Washington Capitolsia, Syracuse Nationalsia ja Detroit Pistonsia. Hän lopetti pelaajauransa kauden 1959–1960 jälkeen. Kaudella 1971–1972 Lloyd toimi Pistonsin päävalmentajana.http://www.nytimes.com/2015/02/28/sports/basketball/earl- lloyd-nbas-first-black-player-dies-at-86.html?ref=obituaries&_r=1Basketball- Reference.com Lloyd nimettiin koripallon kunniagalleriaan vuonna 2006. Hän kuoli 26. helmikuuta 2015 Tennesseen Crossvillessä 86 vuoden iässä.http://www.aamulehti.fi/Urheilusahkeet/1194963804066/artikkeli/nba+n+ensimmainen+musta+pelaaja+earl+lloyd+kuoli.html == Lähteet == * Earl Lloyd NBA Stats Basketball-Reference.com * Earl Lloyd Basketball Hall of Fame === Viitteet === Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1928 syntyneet Luokka:Vuonna 2015 kuolleet
Vladimir Maškov

Vladimir Maškov (s. 27. marraskuuta 1963) on venäläinen näyttelijä, joka tunnetaan parhaiten elokuvista Vihollisen keskellä ja Mission: Impossible – Ghost Protocol. Maškov on toiminut myös elokuvaohjaajana, tuottajana ja kirjailijana. Hän on myös tarkka-ampuja. == Aiheesta muualla == * Luokka:Venäläiset näyttelijät Luokka:Vuonna 1963 syntyneet Luokka:Elävät henkilöt
There’s a Vomitsprinkler in My Liverriver

There’s a Vomitsprinkler in My Liverriver on vuonna 1994 ilmestynyt Deep Turtlen ensimmäinen studioalbumi, joka jäi myös yhtyeen ainoaksi. Se sisältää yhteensä 18 kappaletta, jotka on jaettu kuudeksi kolmen kappaleen muodostamaksi kokonaisuudeksi.Deep Turtle ‎– There's A Vomitsprinkler In My Liverriver Discogs. Viitattu 28.2.2015. Albumi on laulettu osittain espanjaksi ja osittain englanniksi, mutta sanoitukset eivät kuitenkaan aina muodosta selkeästi ymmärrettävää laulutekstiä. Sen monimutkaiset kappaleet kulkevat erikoisissa tahtilajeissa, kuten 5/4 (Antivalz) ja 9/8 (Carrier). Nykyään levy on vaikeasti saatavissa, koska siitä ei ole julkaistu yhtään uusintapainosta.Deep Turtle Satakirjastot. Viitattu 28.2.2015. == Muusikot == *Pentti Dassum – kitara, laulu *Tapio Laxström – basso *Mikko Erjossaari – rummut == Kappaleet == ;A-puoli # # # ;B-puoli # # # == Lähteet == *Deep Turtle: There’s a Vomitsprinkler in My Liverriver Finnmusic. ===Viitteet=== Luokka:Vuoden 1994 esikoisalbumit Luokka:Deep Turtlen albumit Luokka:Bad Vugumin albumit
Pentti Dassum

Pentti Dassum on suomalainen muusikko, ääniteknikko ja levytuottaja. Porista kotoisin oleva Dassum tunnettiin 1990-luvulla Deep Turtlen kitaristi- laulajana.Deep Turtle Satakirjastot. Viitattu 28.2.2015. Hänen muita yhtyeitään ovat olleet muun muassa Cosmo Jones Beat Machine ja Transkaakko. Dassum on toiminut tuottajana, äänittäjänä tai miksaajana yli sadalla suomalaisella levytyksellä. Hän on tuottanut muun muassa Radiopuhelimien, Circlen ja The Flaming Sideburnsin levyjä. Vuosina 1997-2008 Dassum toimitti omaa pienlevy-yhtiötänsä Zerga Recordsia.Zerga Records MusicBrainz. Viitattu 28.2.2015. Vuonna 2008 perustettu Nekorekords Discogs. Viitattu 28.7.2015. pienlevy-yhtiö on aktiivinen, ja keskittyy free jazzin ja noisen esilletuomiseen. Samana vuonna käynnistyi Dassumin sooloprojekti Umpio Kotisivu. Viitattu 28.7.2015., joka keskittyy metalliromuista tehtyjen lyömäsoittimien äänimaisemien elektroniseen muokkaamiseen. == Lähteet == *Pentti Dassum Discogs. === Viitteet === Luokka:Suomalaiset kitaristit Luokka:Suomalaiset musiikkituottajat Luokka:Syntymävuosi puuttuu Luokka:Elävät henkilöt
Ei yhteiskunta yhtä miestä kaipaa

__NOTOC__ Ei yhteiskunta yhtä miestä kaipaa on vuonna 2010 ilmestynyt Kakka- hätä 77:n ja Pertti Kurikan Nimipäivien split-EP. Levyn julkaisivat suomalainen Airiston punk-levyt ja saksalainen Red Lounge Records.Kakka-Hätä 77 / Pertti Kurikan Nimipäivät ‎– Ei Yhteiskunta Yhtä Miestä Kaipaa Discogs. Viitattu 28.2.2015. == Kappaleet == === A-puoli: Kakka-hätä 77 === # # # === B-puoli: Pertti Kurikan Nimipäivät === # * # # == Lähteet == *Kakka-hätä 77 / Pertti Kurikan Nimipäivät split Finnmusic. ===Viitteet=== Luokka:Vuoden 2010 EP:t Luokka:Pertti Kurikan Nimipäivien albumit
Päättäjä on pettäjä

Päättäjä on pettäjä on vuonna 2011 ilmestynyt Pertti Kurikan Nimipäivien EP, joka julkaistiin ainoastaan C-kasettina. Nimikappaleessa kritisoidaan päättäjien suhtautumista kehitysvammaisiin. == Kappaleet == ;A-puoli # # # ;B-puoli # # # == Lähteet == * Pertti Kurikan Nimipäivät ‎– Päättäjä On Pettäjä Discogs. ===Viitteet=== Luokka:Vuoden 2011 EP:t Luokka:Pertti Kurikan Nimipäivien albumit
Asuntolaelämää

Asuntolaelämää on vuonna 2012 ilmestynyt Pertti Kurikan nimipäivien EP. == Kappaleet == ;A-puoli # # ;B-puoli # # == Lähteet == *Pertti Kurikan Nimipäivät: Asuntolaelämää Finnmusic. Luokka:Vuoden 2012 EP:t Luokka:Pertti Kurikan Nimipäivien albumit
Jarmo (EP)

Jarmo on marraskuussa 2013 ilmestynyt Pertti Kurikan nimipäivien EP-levy. JT Classics julkaisi sen vuonna 2014 myös Britanniassa.Pertti Kurikan Nimipäivät - Jarmo EP - 7" JT Classics. Viitattu 28.2.2015. == Kappaleet == ;A-puoli # Multa vietiin hammasharja # Häirikkö-Toni ;B-puoli # Mä en tarvi mitään # Tarkkailija == Lähteet == *Pertti Kurikan Nimipäivät: Jarmo Discogs. ===Viitteet=== Luokka:Vuoden 2013 EP:t Luokka:Pertti Kurikan Nimipäivien albumit
Mongoloidi (kappale)

Mongoloidi on vuonna 2014 ilmestynyt Pertti Kurikan Nimipäivät -yhtyeen kasettisingle. Nimikappale on alun perin amerikkalaisen Devon Mongoloid vuodelta 1977, jonka suomenkielisen version teki vuotta myöhemmin helsinkiläinen punkyhtye Sehr Schnell. Singlen toinen kappale Tyhmä elämä on Pertti Kurikan Nimipäivien omaa tuotantoa. == Kappaleet == ;A-puoli # Mongoloidi # Tyhmä elämä ;B-puoli # Mongoloidi # Tyhmä elämä == Lähteet == *Pertti Kurikan Nimipäivät ‎– Mongoloidi/Tyhmä Elämä Discogs. Luokka:Vuoden 2014 kappaleet Luokka:Pertti Kurikan Nimipäivien kappaleet
Martti Lähdesmäki

Martti Johannes Lähdesmäki (10. joulukuuta 1931 Kauhajoki – 26. maaliskuuta 2006 Hämeenlinna) oli suomalainen lääkintöneuvos, kansanedustaja 1983–1987 ja kunnallispoliitikko. Martti Lähdesmäki valmistui lääketieteen lisensiaatiksi 1960 Helsingin yliopistosta, kirurgian erikoislääkäriksi 1966 sekä thorax- ja verisuonikirurgian erikoislääkäriksi 1968. Hän työskenteli Helsingin yliopistollisessa keskussairaalassa kirurgian apulaislääkärinä 1963–1968 ja eteni Kanta-Hämeen keskussairaalassa osastonlääkäristä ylilääkäriksi vuosina 1969–1993. Hän sai lääkintöneuvoksen arvonimen 1992. Lähdesmäki lähti mukaan politiikkaan 1970-luvulla. Vuoden 1983 eduskuntavaaleissa hänet valittiin SDP:n kansanedustajaksi Hämeen läänin eteläisestä vaalipiiristä kaudelle 1983–1987. Hän vaikutti myös Hämeenlinnan kaupunginvaltuustossa 1977–1996, sen puheenjohtajana 1987–1996 ja kaupunginhallituksen varapuheenjohtajana 1981–1984. Presidentin valitsijamiehenä Lähdesmäki oli 1982 ja 1988. Lähdesmäki kuoli pitkäaikaiseen sairauteen 74-vuotiaana Hämeenlinnassa 26. maaliskuuta 2006. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Hämeenlinnan kaupunginvaltuutetut Luokka:Hämeen vaalipiiri Luokka:Suomalaiset lääkärit Luokka:Vuonna 1931 syntyneet Luokka:Vuonna 2006 kuolleet
Gösta Stenbäck

Ernst Gustaf (Gösta) Stenbäck (4. joulukuuta 1865 Vaasa – 24. tammikuuta 1921 Kristiinankaupunki) oli suomalainen oikeusneuvos ja kansanedustaja 1908–1910 ja 1914–1917. Stenbäckin vanhemmat olivat Vaasan hovioikeuden asessori Johan Josef Stenbäck (1838–1892) ja Kristina Emilia Strandman. Hän pääsi ylioppilaaksi Vaasan ruotsalaisesta lyseosta 1884 ja valmistui Helsingin yliopistosta filosofian kandidaatiksi 1887, filosofian maisteriksi 1890 sekä molempien oikeuksien kandidaatiksi 1891. Stenbäck sai varatuomarin arvon 1893.Ylioppilasmatrikkeli 1853–1899 : Ernst Gustaf StenbäckYlioppilasmatrikkeli 1853–1899 : Johan Josef Stenbäck Stenbäck työskenteli Vaasan hovioikeudessa 1899–1920 ja korkeimman oikeuden jäsenenä 1920–1921. Hän oli hovioikeudenneuvoksena Vaasassa 1914–1920 ja Närpiön tuomiokunnan tuomarina 1920. Hänet valittiin Ruotsalaisen kansanpuolueen kansanedustajaksi Vaasan läänin eteläisestä vaalipiiristä toisissa eduskuntavaaleissa 1908 ja uudelleen 1909 ja 1913. Hän toimi myös Vaasan kaupunginvaltuuston puheenjohtajana. ==Lähteet== Luokka:Kansanedustajat Luokka:Vaasan kaupunginvaltuutetut Luokka:Suomen ruotsalaisen kansanpuolueen poliitikot Luokka:Vaasan läänin eteläinen vaalipiiri Luokka:Korkeimman oikeuden jäsenet Luokka:Vuonna 1865 syntyneet Luokka:Vuonna 1921 kuolleet
Väinö Seppälä

Väinö Wilhelm Seppälä () oli Maanmittaushallituksen pääjohtaja 1950–1960 ja korkeimman oikeuden oikeusneuvos ja jäsen 1960–1967. Seppälän vanhemmat olivat metsäasioitsija Wilhelm Seppälä ja Hilma Sofia Nikkilä. Seppälä valmistui diplomi-insinööriksi Teknillisestä korkeakoulusta 1923, mutta suoritti vielä ylemmän oikeustutkinnon 1937 ja sai varatuomarin arvon 1942. Hän työskenteli jo opiskeluaikanaan eri tehtävissä Maanmittaushallituksessa, 1938 hänen nimitettiin sen yli-insinööriksi, 1941 vt. asessoriksi ja 1942 oikeudellisen toimiston johtajaksi. Seppälä osallistui muun muassa siirtoväen pika- asutuslain toimeenpanoon ja laati maataloussiirtoväen asutussuunnitelman. Maanmittaushallituksen pääjohtaja hänestä tuli 1950. Korkeimman oikeuden maallikkojäsenenä Seppälä toimi 1948–1951, oikeusneuvokseksi ja Korkeimman oikeuden jäseneksi hänet nimitettiin 64-vuotiaana vuonna 1960. Hän hoiti tehtävää aina vuoteen 1967 saakka. Seppälä oli useiden valtionkomiteoiden ja neuvottelukuntien jäsen, kuten turvesoiden pakkolunastuslakitoimikunnan jäsen 1946 ja Kemijoen vesistön säännöstelykomitean puheenjohtaja. Hän oli Maanmittaustieteiden seuran hallituksen jäsen 1942–1957, varapuheenjohtaja 1953 ja puheenjohtaja 1954. ==Lähteet== Luokka:Suomalaiset insinöörit Luokka:Suomalaiset juristit Luokka:Suomalaiset tuomarit Luokka:Maanmittauslaitoksen pääjohtajat Luokka:Vuonna 1897 syntyneet Luokka:Vuonna 1989 kuolleet